28. júl 2022

Relaunch značky Henkel

**Spoločnosť Henkel posilňuje strategický pozicioning novou firemnou identitou svojej značky**

**Düsseldorf – Henkel strategicky rozvíja a redizajnuje globálnu firemnú identitu svojej značky v spolupráci s konzultačnou firmou MetaDesign, ktorá patrí do skupiny Publicis Groupe Germany. Novým dynamickým vzhľadom posilňuje strategickú pozíciu svojej značky ako priekopníka a lídra zodpovedného za dobro budúcich generácií. Moderný a konzistentný imidž značky je výsledkom jej čistej architektúry a flexibilného dizajnu.**

 *„Značka Henkel vyjadruje, kto sme, za čím stojíme a čo robíme pre rôzne cieľové skupiny na celom svete. Preto je silná, globálne známa firemná značka dôležitá nielen pre nás, ale aj pre všetkých našich akcionárov a partnerov,“* hovorí Rabea Laakmann, šéfka pre firemný branding a komunikačnú stratégiu spoločnosti Henkel*. „Vytvára jednotu, poskytuje orientáciu, umožňuje nám odlíšiť sa a sprostredkúva emócie.“*

Spoločnosť Henkel stavia na viac než 145 ročnej histórii silných značiek a dlhoročnom dedičstve inovácií, udržateľnosti a zodpovednosti. [Poslanie spoločnosti](https://www.henkel.com/company/corporate-culture), ktoré vyjadruje slogan „Pioneers at heart for the good of generations“ (Priekopníci v centre diania pre blaho generácií), definuje jej transformáciu a je ústredným motívom nového pozicioningu značky. Henkel je lídrom v inováciách a zlepšovaní každodenného života. Dnes, ako aj pre ďalšie generácie.

**Jasný rámec, ktorý prináša slobodu**

Spoločnosť Henkel začala so zavádzaním novej identity svojej značky na svetových trhoch začiatkom tohto roka. Integrovaná architektúra značky prináša jasný, záväzný rámec, ktorý umožňuje interakciu medzi firemnou identitou spoločnosti Henkel, jej dvomi budúcimi obchodnými divíziami Adhesive Technologies a Consumer Brands a ich produktovými značkami, ako aj so všetkými funkciami a iniciatívami spoločnosti.

Nový dizajn značky Henkel v sebe spája flexibilitu, rozmanitosť a dynamiku s jednoduchosťou a zrozumiteľnosťou. Možno ho flexibilne použiť pri akejkoľvek príležitosti od digitálnej prezentácie cez tlačové materiály až po eventy v súlade s požiadavkami rôznych organizačných jednotiek a cieľových skupín. Nová identita modernizuje značku bez toho, aby stratila to, čo ju robí ľahko rozpoznateľnou: ikonické logo Henkel, ktoré je už viac než 100 rokov symbolom kvality spoločnosti Henkel, a červeno-bielu farebnosť, ktorá je základom jej dizajnu. Nové farebné kombinácie zároveň prinášajú väčšie možnosti a dynamiku. Emocionálny a progresívny vizuálny jazyk a jedinečný, variabilný font písma (Henkel GT Flexa) obohacujú dizajn značky o živosť a expresívnosť.

**Oživenie značky**

Uvedenie novej značky Henkel sprevádza množstvo komunikačných aktivít. Je dôležité, aby sa s ňou stotožnili všetky interné aj externé cieľové skupiny. Nové [Centrum značky Henkel](https://www.henkel-brand-hub.com/), ktoré je k dispozícii viac než 52 000 zamestnancom na celom svete a našim externým partnerom, vysvetľuje stratégiu a dizajn značky a ponúka najlepšie osvedčené postupy a šablóny. Implementáciu na globálnej úrovni dopĺňajú individuálne konzultácie a interaktívne školenia. Nový pozicioning spúšťame ako súčasť [značkovej kampane](https://www.henkel.com/company/henkel-brand) spoločne so strategickými témami inovácie, digitalizácie a udržateľnosti.

 *„Značka Henkel prechádza transformáciou. Spája v sebe bohaté dedičstvo, poslanie a kultúru inovácií. A teraz už aj silnú identitu značky. Nový dizajn je verný historickým koreňom značky a podporuje transformáciu spoločnosti,“* hovorí Diana Brix, výkonná riaditeľka MetaDesign Düsseldorf.

 *„Spoločnosť MetaDesign prispela k vývoju novej identity našej značky svojou strategickou víziou, výnimočnou kreativitou pri dizajnovaní značky a úzkou a veľmi dobrou spoluprácou. Spoločne sa tešíme, ako ikonickú značku Henkel povedieme ďalej do budúcnosti,“* opisuje Rabea Laakman úspešné spojenie so spoločnosťou MetaDesign.

O spoločnosti Henkel

Spoločnosť Henkel pôsobí celosvetovo s vyrovnaným a diverzifikovaným portfóliom produktov. Vďaka silným značkám, inováciám a technológiám zastáva Henkel vedúce postavenie na trhu tak v spotrebiteľských, ako aj priemyselných odvetviach. V oblasti lepidiel je Henkel divízia Adhesive Technologies celosvetovým lídrom na trhu v rámci všetkých priemyselných segmentov. V oblastiach Laundry & Home Care a Beauty Care je Henkel na vedúcich pozíciách na viacerých trhoch a v mnohých kategóriách vo svete. Spoločnosť bola založená v roku 1876 a má za sebou viac než 140 úspešných rokov. V roku 2021 dosiahla obrat viac ako 20 mld. eur a upravený prevádzkový zisk približne vo výške 2,7 mld. eur. Henkel zamestnáva 52 000 ľudí po celom svete, ktorí spolu tvoria zanietený a veľmi rôznorodý tím, ktorý spája silná firemná kultúra a spoločný cieľ a ktorý zdieľa spoločné hodnoty. Ako uznávaný líder v oblasti udržateľnosti je Henkel na popredných priečkach v mnohých medzinárodných indexoch a hodnoteniach. Prioritné akcie spoločnosti Henkel sú kótované na nemeckom akciovom indexe DAX. Viac informácií nájdete na stránke [www.henkel.com](http://www.henkel.com).

O spoločnosti Henkel Slovensko

Na Slovensku pôsobí Henkel vo všetkých troch strategických oblastiach už od roku 1991 a zároveň je HENKEL SLOVENSKO spol. s r. o. pôsobiskom najväčšej expertnej pobočky Global Business Solutions+ spoločnosti Henkel celosvetovo. Global Business Solutions+ Bratislava ‏(GBS+ Bratislava) patrí od svojho založenia v roku 2006 k dôležitej súčasti spoločnosti Henkel, zabezpečujúcej služby v Európe a globálne vo viac než 30 jazykoch. V súčasnosti zamestnáva viac než 1 600 pracovníkov. HENKEL SLOVENSKO spol. s r. o. predáva viac ako 50 značiek a dnes zamestnáva, spolu s GBS+ Bratislava, viac ako 1 800 zamestnancov. Viac informácií nájdete na stránke [www.henkel.sk](http://www.henkel.sk).

**Kontakt**

Zuzana Kaňuchová

Riaditeľka korporátnej komunikácie

Telefón: +421 917 160 597

E-mail: zuzana.kanuchova@henkel.com